Mundo Deportivo

Mundo Deportivo egunkaria kirol informazioko hedabide digitala eta paperekoa da. 1906an sortua, gazteleraz argitaratzen da eta Bartzelonan du egoitza. Kirolari, eta nagusiki, futbolari lotutako informazioa lantzen du. Kirolaren, eta bereziki, futbolaren gaurkotasuna lantzea da hedabide honen ezaugarri nagusia. Futbolaz gain, saskibaloia eta motorrari eskainitako atal propioak ditu. Hauekin batera, “kirol gehiago” sailean, tenisa, golfa, igeriketa… ere lantzen ditu. Grupo Godó enpresak argitaratzen du. La Vanguardia egunkaria ere bertako kide da. EGM-ren arabera, 2001etik 2017ra bitartean Mundo Deportivo, Espainiako kirol egunkarien artean, hirugarren postuan kokatu da As eta Marca egunkarien atzetik.

Mundo Deportivok hainbat edizio ditu:

 Madrilgoa (Mundo Atlético)
 Bizkaikoa (Mundo Deportivo Bizkaia)
 Gipuzkoakoa (Mundo Deportivo Gipuzkoa)

 Egitura 
Mundo Deportivo SAU egunkariaren enpresa Sozietate Anonimo Unipertsonala da. Sozietate Anonimo Unipertsonal honen akzionista bakarra Godó taldea da, Grupo Godo SA, alegia.

Mundo Deportivo Bartzelonako Godó komunikazio taldearen barruan dago. 1998an sortu zen Godó enpresa eta Mundo Deportivoren lehen argitalpena 1906koa da. Administrazio kontseilua Javier Godó presidenteak, bere seme-alaba Carlos Godó Valls (kontseilari ordezkaria) eta Ana Godó Vallsek (batzordekide) eta Juan Pablo Tornos Masek (idazkari ez kontseilaria) osatzen dute. Mundo Deportivoko zuzendaria eta zuzendari exekutiboa Santi Nolla da (2018).

 Prezio politika 
Mundo Deportivo papereko edizioaren ale bakoitzak  euro 1-eko prezioa du (2018).

Mundo Deportivo aldizkari digitalaren eduki guztiak doakoak dira, ez dago ezer ordaindu beharrik bere albisteak irakurtzeko. Irakurleei harpidetzeko hainbat aukera ezberdin eskaintzen dizkie.

 Hedapena 
Espainiako kirol egunkarien artean hirugarren salduena da Mundo Deportivo, Marca eta As egunkarien atzetik. Sport kirol egunkaria atzetik du. Espainiar egunkari guztien rankingean zortzigarren postuan kokatzen da Mundo Deportivo. OJD -ren arabera, 2016ko uztailetik 2017ko ekaina bitartean batez beste eguneko 76.722 ale inprimatu ziren. Horietatik, 50.790 iristen ziren irakurleen eskuetara. Alde handia dago erkidegoaren arabera, izan ere, 42.512 ale inprimatu ziren Katalunian; eta Euskal Autonomia Erkidegoan, 9.558 (31.348 eta 6.492 ale iristen ziren irakurleengana bataz beste). Nahiz eta kirol egunkaria izan eta, beraz, normalean asteburuetan informazio gehiago izan, salmentetan ez zen nabaritzen alde handirik astelehenetik larunbatera edo igandeetan. Astean zehar 76.368 ale zabaltzen ziren eta 50.469ko hedapena zuen. Igandeetan, berriz, 78.867 egunkari inprimatuetatik 52.592 hedatzen ziren.

 Godó taldean dauden komunikabideak 

 Prentsa 

 La Vanguardia
 La Vanguardia Dossier
 Mundo Deportivo
 Magazine

 Ikus-entzunezkoak 

 RAC1
 RAC105
 8tv
 Nova Veranda

 Digitala 

 La Vanguardia
 Mundo Deportivo
 RAC1
 YaEncontre.com

 Zerbitzuak 

 Marina BCN
 Servicios Corporativos
 CREA

 Publizitatea 

 Godó Strategies

 Erreferentziak 

 Kanpo estekak 

Kategoria:Gaztelaniazko egunkariak
Kategoria:Bartzelonako egunkariak
Kategoria:Kirol egunkariak
Kategoria:1906an sortutako enpresak